ai4bharat/Pralekha huggingface dataset:
నీతి ఆయోగ్
భారతదేశ యువత ఆలోచనలకు సాధఙకారత కల్పించడానికి ఉపయోగపడే కరికులమ్, మాన్యువల్, కార్యకలాపాల కాలండర్ను విడుదల చేసిన అటల్ ఇన్నొవేషన్ మిషన్.
2023`24 కు అటల్ టింకరింగ్ కరికులమ్, ఎక్విప్మెంట్ మాన్యువల్, కాలండర్ విడుదల
నీతి ఆయోగ్కు చెందిన అటల్ ఇన్నొవేషన్ మిషన్ , మూడు కొత్త రిసోర్సులను విడుదల చేసింది. ఇవి భారతదేశ యువతలో వినూత్న ఆవిష్కరణలకు, సృజనాత్మకతకు వీలు కల్పించేందుకు ఉద్దేశించినవి. ఇందుకు సంబంధించిన ఆవిష్కరణ కార్యక్రమంలో ఎటిఎల్ టింకరింగ్ కరికులమ్, ఎక్విప్మెంట్ మాన్యువల్, 2023`24 సంవత్సరానికి కార్యకలాపాల కాలండర్ను విడుదల చేశారు.టిఎల్ టింకరింగ్ కరికులమ్, విద్యార్థులు వినూత్న ఆవిష్కరణల నైపుణ్యాలకు పదునుపెట్టేది. మేకర్ఘాట్తో కలిసి కరికులమ్ను అభివృద్ధి చేశారు. ఇందులో విస్తృత కాన్సెప్ట్లను అభివృద్ది చేయడం జరిగింది. ఇందులో మౌలిక ఎలక్ట్రానిక్స్ నుంచి, అత్యాధునిక సాంకేతిక పరిజ్ఞానం వరకు, 3డి ప్రింటింగ్ నుంచి ఇంటర్నెట్ ఆఫ్ థింగ్స్ వరకు ఉన్నాయి. ఈ పాఠ్యప్రణాళికతో విద్యార్థులు, రోజువారి సమస్యలకు సృజనాత్మక పరిష్కారాలు కనుగొనడానికి వీలు కలుగుతుంది. అలాగే వీరికి అనుభవం, అనుభవంతోపాటు విజ్ఞానం అందుతుంది.
ఎక్విప్మెంట్ మాన్యువల్ లో దేశవ్యాప్తంగాగల పాఠశాలలోని అటల్ టింకరింగ్ లాబ్లలోని పరికరాల గురించిన సమగ్ర మార్గదర్శకాలు ఉంటాయి. ఈ మాన్యవల్లో ఒక్కోపరికరం, ఉపకరణం ఉపయోగాలు, దాని వివరాలు, అది ఏఏ ప్రయోగాలకు ఉపయోగపడుతుంది వంటి వివరాలు ఉంటాయి. అలాగే ఈ మాసపు కార్యకలాపాలు అంటూ ప్రత్యేక వివరాలు కూడా ఉన్నాయి. ఎటిఎల్ ప్రయోగశాలలోని పరికరాల ద్వారా విద్యార్థులు సృజనాత్మక పరిశోధనలు , ప్రయోగాలు చేయడానికి వీలు కలుగుతుంది. వినూత్న ఆవిష్కరణలు, వివిధ సమస్యలకు పరిష్కారాలను అన్వేషించాలనుకునే వారికి ఇది ఎంతగానో ఉపకరిస్తుంది..
2023`24 కాలండర్ ఈవెంట్స్లో సంవత్సరం పొడవునా చేపట్టదలచిన ఈవెంట్లు, వర్క్షాపులు, పోటీలు, ఆవిష్కరణల ప్రమోషన్, విద్యార్థులలో ఎంటర్ప్రెన్యుయర్షిప్ ఆలోచనలను పెంపొందించడం వంటివి ఉన్నాయి. ఈ కాలండర్తో తాజా టింకరింగ్ కరికులమ్, ఎక్విప్మెంట్ మాన్యువల్లను అనుసంధానం చేశారు. ఇందులో ప్రత్యేకంగా ఈ మాసపు కార్యకలాపం అనే సెక్షన్ను ఏర్పాటు చేశారు. ఇందులో విద్యార్థులకు ఆసక్తి కలిగించే విధంగా ఎటిఎల్ లో చేసే ప్రయోగాలను పొందుపరిచారు. ప్రతి నెలకు సంబంధించి వీటిని ఇచ్చారు.
కరికులమ్, మాన్యువల్, కాలెండర్ ల విడుదల సందర్భంగా మాట్లాడుతూ ఎఐఎం మిషన్ కు చెందిన డాక్టర్ చింతన్ వైష్ణవ్, ఈ కొత్త రిసోర్సులను విడుదల చేయడం తమకు ఎంతో ఆనందంగా ఉందని చెప్పారు. ఇది ప్రబుత్వ దార్శనికతకు అనుగుణంగా ఉందని, స్వావలంబిత భారతదేశాన్ని తీర్చిదిద్దేందుకు అనువుగా ఉందని అన్నారు. ఈ చర్యలు భవిష్యత్తులో దేశ యువత సాధికారత పొందడానికి, రేపటి అవసరాలకు అనుగుణంగా ఆవిష్కరణలకు సంబంధించిన నైపుణ్యాలను సంతరించుకోవడానికి ఉపయోగపడతాయని , ఆ రకంగా వారు మార్పుకు సారధులు కాగలుగుతారని చెప్పారు.
అటల్ ఇన్నొవేషన్ మిషన్, ఆవిష్కరణలు, ఎంటర్ప్రెన్యుయర్ షిప్ సంస్కృతిని యువతలో పెంపొందింప చేసేందుకు కట్టుబడి ఉంది. ప్రస్తుతం ప్రారంభించిన ఈ వనరులు ప్రభుత్వ చిత్తశుద్ధికి నిదర్శనంగా నిలుస్తాయి.
ఈ వనరులతో దేశవ్యాప్తంగా గల ఉపాధ్యాయులు, మెంటార్లు, విద్యార్థులు మెరుగైన భారతదేశానికి అవసరమైన ఆవిష్కరణలు, నైపుణ్యాలు సాధించడానికి వీలుకలుగుతుంది.
ఆరోగ్య, కుటుంబ సంక్షేమ మంత్రిత్వ శాఖ
ఛత్తీస్గఢ్, ఉత్తరప్రదేశ్ లో కోవిడ్-19 కట్టడికి, నిర్వహణకు తీసుకున్న ఆరోగ్యపరమైన చర్యలు, కోవిడ్ తాజా పరిస్థితిని సమీక్షించిన కేంద్ర హోంశాఖ కార్యదర్శి
'పరీక్ష, జాడ తెలుసుకోవడం, చికిత్స అందించడం, కోవిడ్ అనుకూల వ్యవహారాన్ని అలవర్చడం, వాక్సినేషన్ '... ఈ 5 అంచెల వ్యూహాన్నే పునరుద్ఘాటించారు
కేంద్ర ప్రభుత్వం నిరంతర సహాయం అందిస్తుందని రాష్ట్రాలకు హామీ
ఛత్తీస్గఢ్, ఉత్తర ప్రదేశ్లో కోవిడ్ -19 స్థితిగతులను, కోవిడ్ -19 ని నియంత్రించడానికి మరియు నిర్వహించడానికి రాష్ట్ర ఆరోగ్య అధికారులు తీసుకున్న ప్రజారోగ్య చర్యలను సమీక్షించడానికి ఈ రోజు ఉన్నత స్థాయి సమావేశాలకు కేంద్ర హోం కార్యదర్శి శ్రీ అజయ్ కుమార్ భల్లాతో పాటు కేంద్ర ఆరోగ్య కార్యదర్శి శ్రీ రాజేష్ భూషణ్ అధ్యక్షత వహించారు. నీతి ఆయోగ్ సభ్యుడు  డాక్టర్ వి కె పాల్ ఐసిఎంఆర్ డీజీ డాక్టర్ బల్రామ్ భార్గవ, డిజిహెచ్ఎస్ డాక్టర్  సునీల్ కుమార్, ముఖ్య కార్యదర్శులు, డిజి , మరియు రెండు రాష్ట్రాల ఆరోగ్య ఈ సమావేశంలో పాల్గొన్నారు.
దేశంలోని లక్షకు పైగా యాక్టివ్ కేసులు ఉన్న రాష్ట్రాలు మహారాష్ట్ర, ఛత్తీస్గఢ్, ఉత్తర ప్రదేశ్ మాత్రమే. ఛత్తీస్గఢ్, ఉత్తర ప్రదేశ్ రెండూ చాలా ఎక్కువ సంఖ్యలో రోజువారీ కొత్త కోవిడ్-19 కేసులను, కోవిడ్-19 వల్ల అధిక మరణాలను నివేదిస్తున్నాయి.ఛత్తీస్గఢ్ 7 రోజుల సగటు ఆధారంగా వారపు కొత్త కోవిడ్ కేసులలో దాదాపు 6.2% పెరుగుదల నివేదించింది. గత రెండు వారాల్లో, వారానికి కొత్త కేసులలో రాష్ట్రం దాదాపు 131% పెరిగింది.
రోజువారీ కొత్త కేసులలో ఉత్తర ప్రదేశ్ వృద్ధి రేటు 19.25% గా నమోదైంది. ఉత్తరప్రదేశ్లోని 46 జిల్లాలు గత 30 రోజుల్లో అత్యధిక కేసులను నమోదు చేసింది; లక్నో, కాన్పూర్, వారణాసి, ప్రయాగ్రాజ్ ఎక్కువగా ప్రభావితమైన జిల్లాలు. 2021 మార్చి 17-23 తేదీల వారానికి భిన్నంగా, 2021 ఏప్రిల్ 7-13 తేదీల వారంలో, ఆర్టి-పీసీఆర్ పరీక్షలు 46%  కు తగ్గాయి, యాంటిజెన్ పరీక్షలు 53%  కు పెరిగాయి.
ఆస్పత్రుల మౌలిక సౌకర్యాలైన ఐసీయూ, ఆక్సిజన్,కలిగిన పథకాలు విషయంలో కొరత ఉన్నట్టు వచ్చిన నివేదికలను సమీక్షించారు. ఐసొలేషన్ పడకలు, వెంటిలేటర్లు, ఐసీయూ పడకలు, అంబులెన్సు సేవలు ఇంకా పెంచాల్సిందిగా రాష్ట్రాలకు సూచించారు. అనవసరమైన ప్రయాణాలు, జనసమ్మర్ధం లేకుండా చూడడంపై ప్రత్యేకంగా దృష్టి పెట్టాలని కేంద్ర అధికారులు సూచించారు.
ఆక్సిజన్ సిలెండర్లు, అదనపు వెంటిలేటర్ల అవసరాలను త్వరలోనే తీరుస్తామని వారు హామీ ఇచ్చారు.
మొబైల్ ల్యాబ్లతో సహా మరిన్ని టెస్టింగ్ ల్యాబ్లను ఏర్పాటు చేయాలని డిజి ఐసిఎంఆర్ సిఫార్సు చేశారు. 5% కంటే ఎక్కువ పాజిటివిటీ రేటు చూపించే జిల్లాల్లో నిరంతరాయంగా అప్రమత్తంగా ఉండాలని మరియు పరీక్షలను వేగవంతం చేయాలని ఆయన సూచించారు.
'పరీక్షలు పెంచడం, వ్యాధి జాడ తెలుసుకోవడం, సత్వరమే చికిత్స అందించడం, కోవిడ్ అనుకూల వ్యవహారాన్ని విస్తృతంగా అలవర్చడం, అర్హులైన అందరికీ వాక్సినేషన్ వేసేలా చూడడం వంటి 5 అంచెల వ్యూహాన్ని రాష్ట్రాలు తప్పనిసరిగా అమ్మేసు చేయాలనీ కేంద్ర సూచించింది.
నౌకారవాణా మంత్రిత్వ శాఖ
కోల్కతా ఓడరేవులోని హల్దియా డాక్ కాంప్లెక్స్కు రూ.107 కోట్ల వ్యయంతో అగ్నిమాపక సౌకర్యాల ఏర్పాటుకు కేంద్ర షిప్పింగ్ మంత్రిత్వ శాఖ ఆమోదం
- నౌకాశ్రయంలో భద్రత మరియు సురక్షితమైన కార్గో కార్యకలాపాల దిశగా కీలక చర్య
కోల్కతా ఓడరేవులోని హల్దియా డాక్ కాంప్లెక్స్లో గల ఐదు జెట్టీలలో రూ.107 కోట్ల వ్యయంతో అత్యాధునిక అగ్నిమాపక సదుపాయాల ఏర్పాటుకు గాను కేంద్ర
షిప్పింగ్ శాఖ సహయ మంత్రి  శ్రీ మన్సుఖ్ మాండవియా ఆమోదం తెలిపారు. ఈ ఆధునిక అగ్నిమాపక సౌకర్యాలు కోల్కతా పోర్ట్లో ఉన్న హల్దియా డాక్ కాంప్లెక్స్ నుండి పెట్రో-రసాయన ఉత్పత్తుల ఎగుమతి దిగుమతులకు వీలు కలిగించనుంది. పెట్రోలియం, సహజ వాయువు మంత్రిత్వ శాఖ యొక్క ఆయిల్ ఇండస్ట్రీ సేఫ్టీ డైరెక్టరేట్  యొక్క మార్గదర్శకం ప్రకారం ఇక్కడ ప్రస్తుతం ఉన్న అగ్నిమాపక సౌకర్యం ఎల్పీజీ మరియు ఇతర పెట్రోలియం ఉత్పత్తుల రవాణకు తగిన మద్దతునిచ్చేది లేదు. షిప్పింగ్ మంత్రిత్వ శాఖ అన్ని ప్రధాన ఓడరేవులలో కార్గో ఆపరేషన్ యొక్క రక్షణ మరియు భద్రతకు ప్రాధాన్యతను ఇచ్చింది. తాజా ప్రతిపాదిత చర్య ప్రపంచ స్థాయి ప్రమాణాల ప్రకారం అగ్నిప్రమాదాల నుంచి తగిన భద్రత కల్పించేలా ఉంది. మేటి అగ్నిమాపక చర్యల కారణంగా సమీప భవిష్యత్తులో హల్డియా డాక్లోని ఎల్పీజీ మరియు ఎల్ఎన్జీ కార్గో మరింత పెరుగుతుందని అంచనా.
ఓఐఎస్డీ మార్గదర్శకాలను మేరకు ఏర్పాటు చేయనున్న అత్యాధునిక అగ్ని మాపక మౌలిక సదుపాయాలు.. కోల్కతా నౌకాశ్రయంలో పెట్రో-రసాయన వస్తువుల ఎగుమతి, దిగుమతులను పూర్తి రక్షణాతక్మంగా సురక్షితంగా నిర్వహించేందుకు గాను దోహదం చేయనున్నాయి.
మహిళా, శిశు అభివృద్ధి మంత్రిత్వ శాఖ
రేపు జరుగనున్న 31వ జాతీయ మహిళా కమిషన్ వ్యవస్థాపక దినోత్సవాన్ని ఉద్దేశించి ప్రసంగించనున్న రాష్ట్రపతి
తన వ్యవస్థాపక దినోత్సవాన్ని జరుపుకునేందుకు రెండు రోజుల కార్యక్రమాన్ని నిర్వహిస్తున్న ఎన్సిడబ్ల్యు; సశక్త నారీ సశక్త భారత్ అన్నది కార్యక్రమ ఇతివృత్తం
జాతీయ మహిళా కమిషన్ 31వ వ్యవస్థాపక దినోత్సవం సందర్భంగా 31 జనవరి, 2023, అంటే మంగళవారం రోజున గౌరవ రాష్ట్రపతి శ్రీమతి ద్రౌపది ముర్ము సమావేశాన్ని ఉద్దేశించి ప్రసంగించనున్నారు. తమ తమ రంగాలలో అత్యద్భుతంగా రాణించి, తమదైన ముద్రవేసేందుకు మార్గాన్ని సుగమం చేసుకున్న మహిళలను, వారిని కథనాలను గుర్తించి, వేడుకగా జరుపుకునే లక్ష్యంతో సశక్త నారి, సశక్త భారత్ అన్నది ఈ కార్యక్రమ ఇతివృత్తంగా ఎంచుకున్నారు. కేంద్ర మహిళా, శిశు సంక్షేమాభివృద్ధి మంత్రి శ్రీమతి స్మృతి జుబిన్ ఇరానీ, మహిళా, శిశు సంక్షేమాభివృద్ధి శాఖ సహాయమంత్రి శ్రీ డాక్టర్ ముజపడా మహేంద్రభాయ్ కూడా ఈ కార్యక్రమంలో పాల్గొంటారు.
జాతీయ కమిషన్లు, రాష్ట్ర మహిళా కమిషన్లు, ఎంబసీలు, న్యాయశాఖకు చెందిన ప్రముఖులు, మహిళా శిశుసంక్షేమాభివృద్ధి విభాగాలు, ఎమ్మెల్యేలు, విశ్వవిద్యాలయాలు, కళాశాల అధ్యాపకులు, విద్యార్ధులు, పోలీసు విభాగం నుంచి సీనియర్ అధికారులు, మిలటరీ, పారా మిలటరీ అధికారులు, జాతీయ, రాష్ట్ర న్యాయ సేవల ప్రాధికరణ సంస్థలు, ఎన్సిడబ్ల్యు సలహా మండలి సభ్యులు, కమిషన్ మాజీ చైర్పర్సన్లు, సభ్యులు, ఎన్జీవోలు ఈ కార్యక్రమంలో పాలుపంచుకుంటారు.
తమ 31వ వ్యవస్థాపక దినోత్సవాన్ని జరుపుకునేందుకు కమిషన్ 31 జనవరి,2023 నుంచి 1 ఫిబ్రవరి, 2023 వరకు రెండు రోజుల కార్యక్రమాన్ని నిర్వహించింది. రెండవ రోజు, అనేకమంది స్ఫూర్తి, సాధికారత బాటలో నడిపించిన అసాధారణ మహిళలతో ప్యానెల్ చర్చ జరుగనుంది. ఈ చర్చ ద్వారా, భిన్న సామాజిక, ఆర్థిక నేపథ్యాలకు చెందిన మహిళ నిర్ణయాధికారం, నాయకత్వ పాత్రలలో జెండర్ సమానత్వంపై దృష్టి సారిస్తూ విభిన్నమైన, వివిధ చర్చలతో కూడిన వేదికను అందించడం కమిషన్ లక్ష్యం.
ఎన్సిడబ్ల్యుని 1992 జనవరిలో జాతీయ మహిళా కమిషన్ చట్టం, 1990 కింద చట్టబద్ధమైన సంస్థగా ఏర్పాటు చేశారు. దీనిని మహిళలకు గల రాజ్యాంగపరమైన, న్యాయ సంరక్షనలను సమీక్షించి, వాటి పరిష్కారానికి అవసరమయ్యే పరిష్కారాలను సూచించి, సమస్యల పరిష్కారాన్ని సులభతరం చేసి, మహిళలను ప్రభావితం చేసే విధానపరమైన విషయాలపై ప్రభుత్వానికి సలహా ఇచ్చేందుకు స్థాపించారు.
ఆరోగ్య, కుటుంబ సంక్షేమ మంత్రిత్వ శాఖ
ఇప్పటికి 39 కోట్ల మైలురాయి దాటిన టీకా డోసుల పంపిణీ
కోలుకున్నవారి శాతం 97.28% కు పెరుగుదల
గత 24 గంటల్లో 41,806 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,32,041, మొత్తం కేసుల్లో 1.39%
రోజువారీ పాజిటివిటీ 2.15%; 24 రోజులుగా 3% లోపే
దేశవ్యాప్తంగా ఇప్పటిదాకా ఇచ్చిన కోవిడ్ టీకా డోసుల సంఖ్య 39 కోట్లు దాటింది. 49,41,567 శిబిరాల ద్వారా మొత్తం 39,13,40,491 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 34,97,058 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,02,59,902
|
|
రెండో డోస్
|
|
74,67,814
|
|
కోవిడ్ యోధులు
|
|
మొదటి డోస్
|
|
1,77,49,670
|
|
రెండో డోస్
|
|
1,01,08,761
|
|
18-44 వయోవర్గం
|
|
మొదటి డోస్
|
|
11,80,17,979
|
|
రెండో డోస్
|
|
42,03,947
|
|
45-59వయోవర్గం
|
|
మొదటి డోస్
|
|
9,60,12,486
|
|
రెండో డోస్
|
|
2,62,71,510
|
|
60 ఏళ్ళు పైబడ్డవారు
|
|
మొదటి డోస్
|
|
7,14,89,465
|
|
రెండో డోస్
|
|
2,97,58,957
|
|
మొత్తం
|
|
39,13,40,491
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు
చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటిదాకా 3,01,43,850 మంది కోలుకున్నారు. గత 24 గంటలలో 39,130 మంది బాధితులు కోలుకున్నారు. దీంతో ఇప్పటువరకూ కోలుకున్నవారి శాతం 97.28% అయంది.
గత 24 గంటలలో దేశవ్యాప్తంగా 41,806 కొత్త కేసులు నమోదయ్యాయి. 18 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,32,041 మంది.
చికిత్సలో ఉన్న కేసులు మొత్తం పాజిటివ్ కేసులలో 1.39% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 19,43,488 పరీక్షలు జరపగా ఇప్పటిదాకా చేసిన మొత్తం పరీక్షలు 43.80 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.21% కాగా రోజువారీ పాజిటివిటీ 2.15% అయింది. వరుసగా 24 రోజులుగా ఇది 3% లోపు, 38 రోజులుగా 5% లోపే ఉంటోంది
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్స్
గడిచిన 24 గంటల సమయంలో మొత్తం 3,804 మంది కోవిడ్-19 రోగులు వైరస్ ప్రభావం నుంచి కోలుకున్నారు. దీంతో దేశంలో ఇప్పటి వరకు మొత్తం 1,04,107 మంది రోగులు కోవిడ్-19 మహమ్మారి నుంచి కోలుకున్నట్టయింది.
(కోవిడ్ -19 రోగుల రికవరీ రేటు 47.99 శాతానికి చేరింది. ప్రస్తుతం 1,06,737 క్రియాశీల కేసులు ఉన్నాయి. వీరందరూ చురుకైన వైద్య పర్యవేక్షణలో ఉన్నారు.
వైరస్ ఇన్ఫెక్షన్ బారిన పడిన వ్యక్తులలో నవ్య కరోనా వైరస్ను గుర్తించే పరీక్ష సామర్థ్యాన్ని ఐసీఎంఆర్ మరింతగా పెంచింది. ప్రభుత్వ ల్యాబ్ల సంఖ్యను 498 కు ప్రైవేట్ ల్యాబ్లను 212.1 కు పెంచారు.
గడిచిన 24 గంటల్లో మొత్తం 39,485 నమూనాలను పరీక్షించడం జరిగింది. దీంతో ఇప్పటి వరకు పరీక్షించిన మొత్తం నమూనాల సంఖ్య 42,42,718కు చేరుకుంది.
కోవిడ్ -19 మహమ్మారి నేపథ్యంలో అనుసరించాల్సిన సురక్షితమైన చెవ్వు, ముక్కు, గొంతు కు సంబంధించిన పద్ధతులపై మంత్రిత్వ శాఖ తాజాగా మార్గదర్శకాలను జారీ చేసింది. ఈ వివరాలను https://www.mohfw.gov.in/pdf/ENTCOVID0306.pdf వెబ్సైట్ నందు చూడవచ్చు.
కోవిడ్ -19కు సంబంధిత సాంకేతిక సమస్యలు, మార్గదర్శకాలు & సలహాలు మరియు ఇతర అన్ని ప్రామాణికమైన నవీకరించబడిన సమాచారం కోసం దయచేసి క్రమం తప్పకుండా https:// www.mohfw.gov.in/ మరియు @MoHFW_INDIA లను సందర్శించండి.
కోవిడ్-19 కి సంబంధించిన ఏవైనా సాంకేతిక సమస్యలను technquery.covid19[at]gov[dot]in అనే మెయిల్ ఐడీకి మరియు ఇతర ప్రశ్నలను ncov2019[at]gov[dot]in మరియు @CovidIndiaSeva మెయిల్ ఐడీలకు పంపవచ్చు.
కోవిడ్-19కు సంబంధించి ఏవైనా ప్రశ్నలు ఉంటే, దయచేసి ఆరోగ్య మరియు కుటుంబ సంక్షేమ మంత్రిత్వ శాఖ హెల్ప్లైన్ నెం.: + 91-11-23978046 లేదా 1075 కు కాల్ చేయవచ్చు. కోవిడ్-19కు సంబంధించి ఆయా రాష్ర్టాలు మరియు కేంద్ర పాలిత ప్రాంతాలలోని హెల్ప్లైన్ సంఖ్యల జాబితా https://www.mohfw.gov.in/pdf/
జల శక్తి మంత్రిత్వ శాఖ
ఉమ్మడి సరిహద్దు నదిగా ఉన్న కుషియారా నుండి చెరి 153 క్యూసెక్కుల నీటి వినియోగంపై భారతదేశం మరియు బంగ్లాదేశ్ మధ్య కుదిరిన అవగాహన ఒప్పందాన్ని ఆమోదించిన కేంద్ర మంత్రివర్గం
రెండు దేశాల మధ్య సరిహద్దు నదిగా ఉన్న కుషియారా నుండి చెరి 153 క్యూసెక్కుల నీటిని మళ్లించి వినియోగించుకోవడానికి భారతదేశం, బంగ్లాదేశ్ ప్రభుత్వాల మధ్య అవగాహన ఒప్పడానికి ఈరోజు ఢిల్లీ లో ప్రధానమంత్రి శ్రీ నరేంద్ర మోదీ అధ్యక్షతన సమావేశం అయిన కేంద్ర మంత్రివర్గం ఆమోదం తెలిపింది.
కుషియారా నదీ జలాల వినియోగంపై 2022 సెప్టెంబర్ 6వ తేదీన భారత ప్రభుత్వ జల్ శక్తి మంత్రిత్వ శాఖ, బంగ్లాదేశ్ జల వనరుల మంత్రిత్వ శాఖ ఒక అవగాహన ఒప్పందంపై సంతకాలు చేశాయి. దీని ప్రకారం రెండు దేశాల మధ్య సరిహద్దు నదిగా ఉన్న కుషియారా నుండి చెరి 153 క్యూసెక్కుల నీటిని మళ్లించి వినియోగించుకోవడానికి ఇరు దేశాలు అంగీకరించాయి. వర్షాలు కురవని కాలంలో  తమ వినియోగ నీటి అవసరాల రెండు దేశాలు ఉమ్మడి సరిహద్దు కుషియారా నది నీటిని ఉపయోగించుకుంటాయి. .
రెండు దేశాల మధ్య కుదిరిన ఒప్పందం వల్ల అస్సాం ప్రభుత్వం నవంబర్ 1 నుంచి మే 31 వరకు కుషియారా నది జలాలను మంచినీటి అవసరాల కోసం ఉపయోగించుకోవడానికి వీలవుతుంది.
ఎండా కాలంలో నీటి ఉపసంహరణ పర్యవేక్షించడానికి రెండు దేశాలు ఒక జాయింట్ మానిటరింగ్ టీమ్ను ఏర్పాటు చేస్తాయి
ప్రధాన మంత్రి కార్యాలయం
ఒకనాడు దిగ్బంధాలు.. హింసకు ఆలవాలమైన ఈశాన్య ప్రాంతం ఇవాళ అభివృద్ధికి ఆదర్శంగా ముందడుగు వేస్తోంది: ప్రధానమంత్రి
ఈశాన్యం ప్రాంతం ఒకప్పుడు దిగ్బంధాలకు, హింసకు ఆలవాలమై ఉండేదని ప్రధానమంత్రి శ్రీ నరేంద్ర మోద అన్నారు. అయితే, సర్వతోముఖాభివృద్ధి లక్ష్యంగా వివిధ అభివృద్ధి పనులు సాగుతున్న నేపథ్యంలో నేడు ఇదే ప్రాంతం ప్రగతికి మారుపేరుగా నిలుస్తోందని ఆయన పేర్కొన్నారు.
లోగడ ‘ఎఎఫ్ఎస్పిఎ’ కింద నాగాలాండ్, అస్సాం, మణిపూర్ రాష్ట్రాల్లో కల్లోలితమైనవిగా ప్రకటించిన ప్రాంతాల సంఖ్యను మరోసారి కుదిస్తూ ప్రధాని నరే్ంద్ర మోదీ నేతృత్వంలోని కేంద్ర ప్రభుత్వం తాజా నిర్ణయించిందని కేంద్ర హోంశాఖ మంత్రి అమిత్ షా ఒక ట్వీట్లో పేర్కొన్నారు. ఈశాన్య భారతంలో భద్రత గణనీయంగా మెరుగుపడినందున ఈ నిర్ణయం తీసుకున్నట్లు ఆయన తెలిపారు.
ఈ మేరకు అమిత్ షా ట్వీట్పై స్పందిస్తూ ప్రధానమంత్రి పంపిన సందేశంలో:
“ఈశాన్య భారతం నేడు సర్వతోముఖాభివృద్ధికి ప్రసిద్ధి చెందింది. నిలుస్తోంది. ఒకప్పుడు దిగ్బంధాలకు, హింసకు నిలయంగా పేరుపడిన ఈ ప్రాంతం ఇవాళ ప్రగతికి ప్రత్యక్ష నిదర్శనంగా నిలుస్తో్ంది” అని హర్షం వ్యక్తం చేశారు.
యువజన వ్యవహారాలు, క్రీడల మంత్రిత్వ శాఖ
రాజఘాట్ వద్ద శుక్రవారం జాతిపిత 151వ జయంతి సందర్బంగా మహాత్మాగాంధీ సమాధి వద్ద శ్రీ కిరణ్ రిజ్జూ పుష్పాంజలి ఘటించి నివాళులు అర్పించారు.
కేంద్ర రిజర్వు పోలీసు దళం  దివ్యాంగ్ యోధా సైకిల్ ర్యాలీకి స్వాగతం చెప్పారు.
గుజరాత్ రాష్ట్రంలోని సబర్మతి ఆశ్రమం వద్ద ప్రారంభమైన ర్యాలీ 16 రోజుల్లో 1000 కిలోమీటర్లు పూర్తి చేసి రాజఘాట్ చేరింది.
కేంద్ర యువజన వ్యవహారాలూ మరియు క్రీడల శాఖ మంత్రి శ్రీ కిరణ్ రిజ్జూ సి ఆర్ పి ఎఫ్ దివ్యాంగ్ యోధా సైకిల్ ర్యాలీకి స్వాగతం చెప్పారు. గుజరాత్ లోని సబర్మతి ఆశ్రమం వద్ద ప్రారంభమైన ఈ ర్యాలీ గాంధీ జయంతి సందర్బంగా రాజ్ ఘాట్ వద్ద ముగిసింది. ర్యాలీ రాకకు ముందు శ్రీ రిజ్జూ జాతిపిత 151వ జయంతి సందర్బంగా మహాత్మాగాంధీ సమాధివద్ద పుష్పాంజలి ఘటించి నివాళులు అర్పించారు. సబర్మతి ఆశ్రమం వద్ద ప్రారంభమైన సి ఆర్ పి ఎఫ్ దివ్యాంగ్ యోధా ర్యాలీ 16 రోజుల్లో 1000 కిలోమీటర్లు పూర్తి చేసి న్యూ ఢిల్లీలోని రాజఘాట్ చేరింది.
గురుగ్రామ్ లోని సి ఆర్ పి ఎఫ్ అకాడమీ నుంచి రాజ్ ఘాట్ వరకు ర్యాలీకి సి ఆర్ పి ఎఫ్ డైరెక్టర్ జనరల్ డాక్టర్ ఏ. పి. మహేశ్వరి నాయకత్వం వహించారు. సామాజిక న్యాయం, సాధికారత మంత్రిత్వశాఖలో అంగవికలుర సాధికారత విభాగం కార్యదర్శి శకుంతల డి. గామ్లిన్ మరియు ఇతర ఉన్నతాధికారులు కూడా ఈ సందర్బంగా హాజరయ్యారు.
ఈ సందర్బంగా మాట్లాడుతూ కేంద్ర రిజర్వు పోలీసు దళానికి చెందిన అంతర్గత భద్రతా యోధులు దేశంలో ఘర్షణలు జరిగే చోట్లలో, వివాదాస్పద ప్రాంతాలలో చురుకుగా కర్తవ్య నిర్వహణలో పాల్గొంటున్నారని శ్రీ రిజ్జూ అన్నారు. దళానికి చెందిన యోధులు సర్వీసు కాలంలో ఎంతో ధైర్యంతో పోరాటం చేసి జాతిసేవలో తమ ప్రాణాలను త్యాగం చేశారని, తీవ్ర గాయాల పాలయ్యారని, కొందరు కాళ్ళు చేతులు పోగొట్టుకుంటే మరికొందరు ప్రాణాధార అవయవములు కోల్పోయారని మంత్రి తెలిపారు.
జట్టు ధైర్యాన్ని మరియు దృఢ సంకల్పాన్ని ప్రశంసిస్తూ, దేశవ్యాప్తంగా ఫిట్ ఇండియా ఉద్యమంలో కూడా కేంద్ర రిజర్వు పోలీసు దళం ఉత్సుకతతో పాల్గొన్నదని మంత్రి తెలిపారు. దళం వృత్తితత్వాన్ని కూడా ఆయన పొగిడారు.
ఝార్ఖండ్ లోని లోహర్దాగా వద్ద జరిగిన సైనికచర్యలో కాలు పోగొట్టుకున్న శౌర్య చక్ర గ్రహీత శ్రీ ఆర్. కె. సింగ్ కూడా సైకిల్ ర్యాలీలో పాల్గొన్నారని చెప్పడం యుక్తమైన సంగతి. 03/05/2012న మావోయిస్టులు జరిపిన వరుస పేలుళ్లలో ఆయన కాలు పోయింది. సైకిల్ ర్యాలీ జట్టులో దళంలోని మహిళా బెటాలియన్ కు చెందిన ఆరుగురు పాల్గొని ర్యాలీ పొడవునా తమ ధైర్యాన్ని మరియు దృఢ సంకల్పాన్ని ప్రదర్శించారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
5జీ నెట్వర్క్ విడుదల
టెలికాం సర్వీస్ ప్రొవైడర్లు  దేశంలో 01.10.2022 నుండి 5జీ సేవలను అందించడం ప్రారంభించారు. 26.11.2022 నాటికి, 14 రాష్ట్రాలు/కేంద్రపాలిత ప్రాంతాల్లోని 50 పట్టణాల్లో 5జీ సేవలు ప్రారంభమయ్యాయి. 
స్పెక్ట్రమ్ వేలం మరియు లైసెన్స్ షరతులపై 15-06-2022 నాటి నోటీసు ఆహ్వానిత దరఖాస్తు  ప్రకారం స్పెక్ట్రం కేటాయింపు తేదీ నుండి దశలవారీగా ఐదేళ్ల వ్యవధిలో రోల్ అవుట్ బాధ్యతలను నెరవేర్చాల్సి ఉంటుంది. తప్పనిసరి రోల్అవుట్ బాధ్యతలు మొబైల్ నెట్వర్క్ల విస్తరణ, టెలికాం సర్వీస్ ప్రొవైడర్ల  సాంకేతిక-వాణిజ్య పరిశీలనపై ఆధారపడి ఉంటుంది.
టెలికమ్యూనికేషన్స్ డిపార్ట్మెంట్  ఇండియన్ టెలిగ్రాఫ్  రూల్స్ 2017ని నోటిఫై చేసింది. ఇది తప్పనిసరి టెలీకమ్యూనికేషన్ ఎక్విప్మెంట్  యొక్క టెస్టింగ్ మరియు సర్టిఫికేషన్ను అందిస్తుంది. ఇది టెలిగ్రాఫ్తో ఉపయోగించిన లేదా ఉపయోగించగల సామర్థ్యం ఉన్న ఏదైనా టెలిగ్రాఫ్ స్థాపించబడి, నిర్వహించబడుతుందని లేదా పని చేస్తుందని నిర్దేశిస్తుంది. ఇండియన్ టెలిగ్రాఫ్ చట్టం, 1885లోని సెక్షన్ 4లోని నిబంధనలకు అనుగుణంగా కేంద్ర ప్రభుత్వం మంజూరు చేసిన లైసెన్స్, టెలిగ్రాఫ్ అథారిటీ ద్వారా ఎప్పటికప్పుడు నిర్ణయించబడిన పారామితులకు సంబంధించి ముందస్తు తప్పనిసరి పరీక్ష మరియు ధృవీకరణను పొందవలసి ఉంటుంది.
ఇంకా 10.03.2021న డీఓటి టెలికాం లైసెన్స్లలో సవరణను జారీ చేసింది. ఇందులో లైసెన్సుదారులందరూ 15.06.2021 నుండి తమ టెలికాం నెట్వర్క్లలో విశ్వసనీయ ఉత్పత్తులను మాత్రమే కనెక్ట్ చేయాలని ఆదేశించబడింది. టెలికమ్యూనికేషన్ సెక్టార్పై నేషనల్ సెక్యూరిటీ డైరెక్టివ్  నిబంధనలను అమలు చేయడానికి సవరణ జారీ చేయబడింది. టెలికాం నెట్వర్క్ల భద్రతను మెరుగుపరచడానికి మరియు జాతీయ భద్రతా సమస్యలను పరిష్కరించడానికి విశ్వసనీయ వనరుల నుండి మాత్రమే టెలికమ్యూనికేషన్ పరికరాలను సోర్సింగ్ చేయడానికి ఒక యంత్రాంగాన్ని ఏర్పాటు చేయడం దీని లక్ష్యం.
అనుబంధం
26.11.2022 నాటికి రాష్ట్రాలు/యూటీల్లో 5జీ సేవలు ప్రారంభమైన పట్టణాల జాబితా:
|
|
క్రమ సంఖ్య
|
|
రాష్ట్రం/యూటీ
|
|
పట్టణం
|
|
1
|
|
ఢిల్లీ
|
|
ఢిల్లీ
|
|
2
|
|
మహారాష్ట్ర
|
|
ముంబై
|
|
నాగపూర్
|
|
పూణే
|
|
3
|
|
పశ్చిమ బెంగాల్
|
|
కోల్కతా
|
|
సిలిగురి
|
|
4
|
|
ఉత్తర ప్రదేశ్
|
|
వారణాసి
|
|
లక్నో
|
|
5
|
|
తమిళనాడు
|
|
చెన్నై
|
|
6
|
|
కర్ణాటక
|
|
బెంగళూరు
|
|
7
|
|
తెలంగాణ
|
|
హైదరాబాద్
|
|
8
|
|
రాజస్థాన్
|
|
జైపూర్
|
|
9
|
|
హర్యానా
|
|
పానిపట్
|
|
10
|
|
అస్సాం
|
|
గౌహతి
|
|
11
|
|
కేరళ
|
|
కొచ్చి
|
|
12
|
|
బీహార్
|
|
పాట్నా
|
|
13
|
|
ఆంధ్రప్రదేశ్
|
|
విశాఖపట్నం
|
|
14
|
|
గుజరాత్
|
|
అహ్మదాబాద్
|
|
గాంధీనగర్
|
|
భావ్నగర్
|
|
మెహసానా
|
|
రాజ్కోట్
|
|
సూరత్
|
|
వడోదర
|
|
అమ్రేలి
|
|
బొటాడ్
|
|
జునాగఢ్
|
|
పోర్బందర్
|
|
వెరావల్
|
|
హిమత్నగర్
|
|
మోదస
|
|
పాలన్పూర్
|
|
పటాన్
|
|
భుజ్
|
|
జామ్నగర్
|
|
ఖంభాలియా
|
|
మోర్వి
|
|
వాధ్వా
|
|
అహ్వా
|
|
భరూచ్
|
|
నవసారి
|
|
రాజ్పిప్లా
|
|
వల్సాద్
|
|
వ్యారా
|
|
ఆనంద్
|
|
చోటా ఉదయపూర్
|
|
దోహాద్
|
|
గోద్రా
|
|
లునవాడ
|
|
నడియాడ్
ఈ రోజు లోక్సభలో ఒక ప్రశ్నకు లిఖితపూర్వక సమాధానంలో సమాచార ప్రసారాల శాఖ సహాయ మంత్రి శ్రీ దేవుసిన్హ చౌహాన్ ఈ సమాచారాన్ని అందించారు
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ నియంత్రిణకు 16 టెక్నాలజీల అభివృద్ధి, ధ్రువీకరణలకు ఎన్ఆర్డీసీ నిధులు
భారత ప్రభుత్వపు సైన్స్ అండ్ టెక్నాలజీ మంత్రిత్వ శాఖ డీఎస్ఐఆర్ కింద పని చేస్తున్న
'నేషనల్ రీసెర్చ్ డెవలప్మెంట్ కార్పొరేషన్'  డీఎస్ఐఆర్ గ్రాంట్స్-ఇన్-ఎయిడ్ ప్రమోషనల్ ప్రోగ్రాం కింద ఆవిష్కర్తల నుండి ప్రతిపాదనలను ఆహ్వానించింది. కోవిడ్ -19 సంబంధిత సాంకేతికతలను అభివృద్ధి చేయడంతో పాటుగా వాణిజ్యీకరణ కోసం సాంకేతిక పరిజ్ఞానం అభివృద్ధి విషయమై ఎన్ఆర్డీసీ ఈ ప్రతిపాదనలను ఆహ్వానించింది. కోవిడ్ -19కు సంబంధించి ట్రాకింగ్, టెస్టింగ్ & చికిత్స విభాగంలో టెక్నాలజీల అభివృద్ధి కార్యక్రమాలతో పాటు ప్రాసెస్ స్కేల్ అప్, పైలట్ ప్లాంట్ స్టడీస్, ఉత్పత్తి ధ్రువీకరణ / ప్రామాణీకరణ, రెగ్యులేటరీ అధికారుల వద్ద ఉత్పత్తిని నమోదు చేయడం, ఫీల్డ్ ట్రయల్స్ నిర్వహించడం, టాక్సికాలజీ డేటా ఉత్పత్తి ప్రయోగశాల స్థాయి అభివృద్ధి మరియు పారిశ్రామిక అవసరాల మధ్య అంతరాలను తగ్గించడం, తద్వారా వాణిజ్య ఉత్పత్తి మరియు ఉత్పత్తి యొక్క మార్కెటింగ్ తగిన విధంగా విజయవంతం చేసేందుకు గాను తగిన విధంగా ఆర్థిక సహాయం అందించబడుతుంది. ఈ ప్రకటనకు గాను దాదాపు ఎన్ఆర్డీసీ నుంచి నిధులను కోరుతూ దాదాపు 65 ప్రతిపాదనలు వచ్చాయి. ఇందులో మేటి ప్రాజెక్టులను ఎంపిక చేసేందుకు గాను ముగ్గురు సభ్యుల బాహ్య సాంకేతిక నిపుణుల కమిటీని ఏర్పాటు చేశారు. ఈ కమిటీ సాంకేతికంగా అనుబంధంగాను, మేటిగాను ఉన్న 16 ప్రాజెక్టులకు నిధుల మంజూరీని సిఫారసు చేసింది. నిధులు సమకూర్చే ప్రాజెక్టులలో.. కోవిడ్-19 యొక్క పరీక్ష, రోగం గుర్తింపు మరియు చికిత్స మరియు తగిన మద్దతు కోసం ఎంచుకున్న సాంకేతికతలు టెస్ట్ కిట్లు, శానిటైజర్స్, వెంటిలేటర్లు, పీపీఈలు, మాస్క్లు, కోవిడ్ హాస్పిటల్ ఎఫ్లూయెంట్స్ ట్రీట్మెంట్ తదితర అంశాలు ఉన్నాయి. నిధులు సమకూర్చేందుకు గాను ఎంపికైన కొన్ని సంస్థలు మరియు కంపెనీలలో ఐఐటీ ఢిల్లీ, సూరత్ నగరానికి చెందిన సహజానంద్ టెక్నాలజీస్ ప్రైయివేట్ లిమిటెడ్, ముంబయి నగరానికి చెందిన ఐడీఈఎంఐ, ముంబయిలోని ఇండియన్ నేవీకి చేందిన ఐఎన్ఎం, బెంగళూరుకు చెందిన ఓమిక్స్ రీసర్చ్ అండ్ డయోగ్నాస్టిక్స్ ల్యాబొరేటరీస్, న్యూఢిల్లీకి చెందిన వీబీఆర్ఐ ఇన్నోవేషన్స్ ప్రయివేట్ లిమిటెడ్, ఎఫ్ఎఫ్డీసీ కనౌజ్, న్యూఢిల్లీకి చెందిన సీఐబీఏఆర్టీ, రుద్రానీ హాస్పిటాలిటీ సొల్యూషన్స్-ఢిల్లీ, భువనేశ్వర్కు చెందిన ఎల్ఎన్ ఇండిటెక్ సర్వీసెస్ ప్రయివేట్ లిమిటెడ్తో పాటుగా.. కొన్ని విద్యా సంస్థలు, కొందరు వ్యక్తిగత ఆవిష్కర్తల ప్రాజెక్టులు ఇందులో ఉన్నాయి.
కోవిడ్-19ను ఎదుర్కొనేందుకు..
సంస్థ ఛైర్మన్ & మేనేజింగ్ డైరెక్టర్ డాక్టర్ హెచ్.పురుషోత్తం మాట్లాడుతూ “వినూత్న సాంకేతిక పరిజ్ఞానాల స్కేల్ అప్ మరియు ప్రోటోటైపింగ్ కోసం గ్రాంట్ ఫండ్ల లభ్యతలో భారీ అంతరం ఉంది. జాతీయ అత్యవసర పరిస్థితులతో పాటుగా కోవిడ్-19ను ఎదుర్కోవటానికి తగిన శక్తిని అందించడానికి ఎన్ఆర్డీసీ బృందం ఈ పథకాన్ని వేగంగా రూపొందించింది. ఈ ఆర్థిక సహకారం సాంకేతిక అభివృద్ధి ప్రక్రియను వేగవంతం చేయడంలో దేశీయ ఆవిష్కర్తలు మరియు స్టార్టప్లకు సహాయపడి రాబోయే ఏడాది లోపు వినూత్న సాంకేతిక పరిజ్ఞానాన్ని మార్కెట్లోకి తెచ్చేందుకు దోహదం చేస్తుంది.” అని అన్నారు. కోవిడ్-19 ను ఎదుర్కోవటానికి గాను ఎన్ఆర్డీసీ ఇండియన్ టెక్నాలజీస్తో కూడిన ఒక కాంపెడియంను అందుబాటులోకి తెచ్చింది అని ఆయన అన్నారు. ఇందులో భారత సంస్థలు మరియు అంకుర సంస్థలు అభివృద్ధి చేసిన 200 టెక్నాలజీలతో ఒక జాబితాను రూపొందించినట్టుగా ఆయన పేర్కొన్నారు. దేశంలో కోవిడ్-19 నియంత్రణకు ఉపయోగపడేలా ఎన్ఆర్డీసీ తొమ్మిది టెక్నాలజీలను వివిధ అంకుర సంస్థలకు, ఎంఎస్ఎంఈలకు బదిలీ చేసింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
స్మార్ట్ సిటీస్ మిషన్ కింద జూన్ 2021 నాటికి 2,734 ప్రాజెక్టులు పూర్తి
జనవరి 2016 నుండి జూన్ 2018 వరకు 4 రౌండ్ల పోటీ ద్వారా ఎంపిక చేసిన 100 నగరాల్లో స్మార్ట్ సిటీస్ మిషన్  అమలు చేయబడుతోంది. 30 జూన్, 2021 నాటికి, ఈ నగరాలు రూ.1,79,413 కోట్ల మేర విలువైన 5,956 ప్రాజెక్టులు టెండర్ చేయబడినాయి; ఇందులో రూ.1,48,029 కోట్ల విలువైన దాదాపు 5,314 ప్రాజెక్టులకు సంబంధించిన వర్క్ ఆర్డర్లు జారీ చేయబడ్డాయి; వీటిలో రూ.7 46,769 కోట్ల విలువైన 2,734 ప్రాజెక్టులు పూర్తి చేయబడినాయి. 2021 జూన్ నాటికి కేంద్ర ప్రభుత్వం స్మార్ట్ సిటీల కోసం రాష్ట్రాలకు / కేంద్ర పాలిత ప్రాంతాలకు రూ.23,925 కోట్ల మేర నిధులను విడుదల చేసింది. జనవరి, 2016లో రౌండ్-1లో ఎంపిక చేసిన మొత్తం 20 స్మార్ట్ సిటీలలోని ఆయా ప్రాజెక్టుల స్థితిగతులు కిందన ఇవ్వబడ్డాయి.

|
|
స్మార్ట్సిటీ
|
|
టెండర్ దశ
|
|
వర్క్ ఆర్డర్ దశ
|
|
ముగిసిన పనులు
|
|
మొత్తం ప్రాజెక్టులు
|
|
మొత్తం నిధులు
|
|
ప్రాజెక్టుల సంఖ్య
|
|
నిధులు
|
|
ప్రాజెక్టుల సంఖ్య
|
|
నిధులు
|
|
ప్రాజెక్టుల సంఖ్య
|
|
నిధులు
|
|
మొదటి రౌండ్ నగరాలు

|
|
127
|
|
11,750
|
|
548
|
|
26,966
|
|
1,119
|
|
18,408
|
|
1,794
|
|
57,124

రౌండ్-1 లో ఎంపిక చేసిన స్మార్ట్ సిటీలకు చెందిన స్మార్ట్ సిటీల ప్లాన్లలో భాగమైన రూ. 57,124 కోట్ల విలువైన 1,794 ప్రాజెక్టులలో.. రూ.45,374కోట్ల  విలువైన 1,667 ప్రాజెక్టులు  పూర్తయ్యాయి లేదా అమలు దశలో ఉన్నాయి. ఈ నగరాలలో చేపట్టిన ఆయా ప్రాజెక్టులను సకాలంలో పూర్తి చేయడానికి అన్ని రకాల ప్రయత్నాలు జరుగుతున్నాయి. ఈ సమాచారాన్ని గృహనిర్మాణ, పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌషల్ కిషోర్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.